16-årige Lisa Borch blev dømt i forening med sin 29-årige irakiske kæreste, Bakhtiar Mohammed Abdullah, for manddrab på pigens mor, Tine Rømer Holtegaard. Anklagemyndigheden mener fortsat, at drabet skete på Lisas foranledning. Det blev hun ikke dømt for i Byretten, men det ønsker anklagemyndigheden fortsat, at hun dømmes for. Heraf kravet om skærpelse af pigens straf på ni års ubetinget fængsel. Lisa Borch er fængslet på en sikret institution, mens Bakhtiar Mohammed Abdullah sidder i arrest.  Begge har anket til frifindelse eller formildelse, og begge afviser erstatningskravet. Anklagemyndigheden derimod har anket til skærpelse, så der dømmes i overensstemmelse med anklageskriftet. Begge nægter sig fortsat skyldige. Under hele sagen har både pigen og hendes kæreste afgivet tilståelser, trukket dem tilbage og kommet med modstridende forklaringer i retten. Nævningene lagde følgende til grund for afgørelsen i byretten: at de tiltalte efter egne forklaringer har været på gerningsstedet omkring drabstidspunktet. den 16-årige datter ringede efter en taxa til sin kæreste. der var kontakt mellem de tiltalte omkring drabstidpunktet, Blodet, som hun har afgivet forklaring om, giver ingen mening, da vidnerne ikke så noget blod 26. september skrev hun en Facebook-besked om, at 'måske min mor er død' den 28-åriges beskrivelser var så præcise, at de stemmer overens med de tekniske undersøgelser, under hovedforhandlingen ændrede han dette. På denne baggrund lægger de den tidligere forklaring til grund retten finder det bevist, at de tiltalte i forening har slået moren ihjel retten finder det ikke bevist, at det er sket på datterens foranledning Begge blev kendt skyldige i henhold til paragraf 237 i straffeloven. Pigen fortrak ikke en mine, da dommen blev læst op.

Referat:
Anklageren i sagen om Kvissel-drabet mener, at datter skal have strengere straf end ni år for drab på mor.